<classify> KIONGOZI wa Mbio za Mwenge wa Uhuru kitaifa mwaka huu, Mzee Mkongea Ali ameutaka uongozi wa Wilaya ya Mpwapwa kuhakikisha maji yanapatikana saa 24.Alitoa maagizo hayo wakati wa kuweka jiwe la msingi kwenye ujenzi wa Wodi ya Utapiamlo Mkali katika Hospitali ya Wilaya ya Mpwapwa baada ya kuridhishwa na ujenzi wake.Wodi hiyo inajengwa kutokana na utafiti uliofanywa mwaka 20172018 kuonesha kuwa kati ya watoto 70,117 waliopimwa asilimia 37 kati yao wana udumavu, asilimia 12 wana uzito pungufu na asilimia moja wana unyafuzi.Ali alisema ameridhishwa na ujenzi na kutaka uongozi wa wilaya hiyo kuhakikisha maji yanakuwepo saa 24.Watu wanaweza wakajiuliza kwa nini tunatumia muda mrefu kukagua wakati fedha ni za wafadhili, lakini ikumbukwe kuwa hawa ndugu zetu wametoa kodi za wananchi wao ili kusaidia nchi yetu, hivyo ni lazima tuwe na uchungu ili kuwapa shauku ya kuendelea kutusaidia,alisema.Akizungumza baada ya maelekezo hayo, Mkuu wa Wilaya ya Mpwapwa, Jabir Shekimweri alisema aliahidi kuyafanyia kazi maelekezo yote waliyopewa.Maelekezo uliyoyatoa tumeyapokea na tutayatekeleza na kuhusu maji tayari tulishaanza kufanyia kazi na tutajitahidi kuhakikisha huduma hii inapatikana kwa saa 24,alisema.Naye Mganga Mkuu wa Wilaya, Dk Arcard Rwezaula alisema lengo la kujengwa wodi hiyo ni kutoa matibabu kwa watoto wenye utapiamlo mkali chini ya miaka mitano.Mwaka 20172018 wakati wa utoaji wa matone ya vitamini A, minyoo na upimaji wa hali ya lishe chini ya miaka tano ulionesha uwepo wa tatizo la utapiamlo mkali, hivyo jambo ambalo kwa kushirikiana na wadau tukaona tujenge wodi ya kutolea matibabu ya utapiamlo mkali katika wilaya yetu,alisema.Akifafanua hatua ambazo zimechukuliwa mpaka sasa, Dk Rwezaula alisema vituo vyote 62 vya kutolea huduma katika halmashauri hiyo wahudumu wake wamefundishwa namna ya kuwatambua na kuwapatia huduma watoto wenye utapiamlo.Miradi mingine iliyotembelewa kuzinduliwa ni mradi wa miundombinu ya mnada wa wanyama, ufugaji nyuki wa Kwamshango ambapo mizinga 28 iligawiwa kwa vikundi vya ufugaji na kuzindua maktaba ya Shule ya Sekondari ya Kibakwe.  <topic>: KITAIFA 